open-index/open-wikipedia-markdown huggingface dataset:
அசோகன் (நடிகர்)

**அசோகன்** (Ashokan) மலையாளத் திரைப்படங்களில் நடித்துவரும் ஒரு இந்திய நடிகராவார். *1*979 ஆம் ஆண்டில் சிறந்த திரைப்படத்திற்கான தேசிய திரைப்பட விருதை வென்ற *பெருவாழியம்பலம்* மூலம் இவர் அறிமுகமானார். *யவனிகா* (1982), *யுவஜனோத்ஸவம்* (1986), *தூவானத்தும்பிகள்* (1987), *மூனாம் பக்கம்* (1988), *ஹரிஹர் நகர்* (1990), *[[அமரம்]] (1990), மற்றும் *2 ஹரிஹர் நகர்* (2009) ஆகிய படங்களில் இவர் மிகவும் பிரபலமானார்.*

## தொழில்
1979ஆம் ஆண்டில் பத்மராஜன் இயக்கிய *பெருவாழியம்பலம்* என்ற படத்தில் அறிமுகமானார். இதில் இவர் 15 வயது சிறுவனாக நடித்திருந்தார். இதைத் தொடர்ந்து பத்மராஜனின் படங்களான *அரப்பட்டா கேட்டியா கிராமத்தில்* (1986), *தூவானத்தும்பிகள்* (1987) *மூனாம் பக்கம்* (1988) ஆகிய படங்கள் இவருக்கு திருப்பத்தை ஏற்படுத்தியது. அடூர் கோபாலகிருஷ்ணனின் இயக்கத்தில்* அனந்தரம்* என்ற படத்தில் இவர் முக்கிய வேடத்தில் நடித்தார். பி.வேணு இயக்கிய தேசியத் திரைப்பட வளர்ச்சிக் கழகத் திரைப்படமான *பரிணாமம்* (2003) என்ற திரைப்படத்தில் இவர் நடித்தார். இது இசுரேலில் நடைபெற்ற அஷ்டோத் சர்வதேச திரைப்பட விழாவில் சிறந்த திரைக்கதை விருதை வென்றது. இவரது ஆரம்ப வாழ்க்கையில்,தான் ஒரு பின்னணி பாடகராக ஆசைப்பட்டார். பாடுவதில் தெளிவான திறமையுடன், தொலைக்காட்சியில் பல்வேறு திரைப்பட-பாடல் சார்ந்த நிகழ்ச்சிகளை தொகுத்து வழங்கியுள்ளார்.

## சொந்த வாழ்க்கை
இவர், சாமுதாயத்தில் என். பி. உன்னிதன், அழகத் சாவித்ரி ஆகியோரின் நான்கு குழந்தைகளில் ஒருவராக 23 மே 1961 அன்று ஆலப்புழா மாவட்டத்தின் செப்பாட்டில் பிறந்தார். இவரின் தந்தை நடுவண் புலனாய்வுச் செயலகத்தின் அரசு வழக்குறைஞராக இருந்தார். இவரது தாய் இல்லத்தரசியாவார். இவருக்கு இராதாகிருட்டிணன் உன்னிதன், பிரசன்னா குமார், ஹரிகுமார் என்ற மூன்று சகோதரர்கள் உள்ளனர். இவர் இளம் வயதிலேயே தந்தையை இழந்தார். தனது தாயால் வளர்க்கப்பட்டார். அசோகன் தனது அடிப்படைக் கல்வியை சிங்கோலி, கார்த்திகப்பள்ளி பள்ளிகளில் தனது பள்ளிப்படிப்பை முடித்த இவர், ஹரிபாடின் நங்கியர்குளங்கரை, டி.கே மாதவ நினைவுக் கல்லூரியில் கலைப் பட்டம் பெற்றார். *பெருவாழியம்பலம்* என்ற படத்தில் ஒரு பாத்திரம் வழங்கப்பட்டபோது இவர் கல்லூரியில் முதலாம் ஆண்டு படித்து வந்தார்.

சிறீஜா என்பவரை மணந்த இவருக்கு கார்த்தியாயினி என்ற மகள் உள்ளார். இவர்கள் தற்போது சென்னையில் வசிக்கின்றனர்.

## குறிப்புகள்

## வெளி இணைப்புகள்
* 
* https://web.archive.org/web/20160304064759/http://en.msidb.org/displayProfile.php?category=actors&artist=Ashokan&limit=113
* https://web.archive.org/web/20120325210925/http://popcorn.oneindia.in/artist-filmography/4904/1/ashokan.html - Ashokan filmography

பகுப்பு:1961 பிறப்புகள்
பகுப்பு:தமிழ்த் தொலைக்காட்சி நடிகர்கள்
பகுப்பு:ஆலப்புழை மாவட்ட மக்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பாப் கார்ன்

**பாப் கார்ன்** (*Pop Corn*) என்பது 2003 ஆம் ஆண்டு வெளியான இந்திய தமிழ் காதல் நாடகத் திரைப்படமாகும்.  நாசர் எழுதி இயக்கிய  இப்படத்தில் மோகன்லால், சிம்ரன் ஆகியோர் முக்கிய கதாபாத்திரங்களில் நடித்தனர். மேலும் புதுமுகங்களான குணால் ஷா மற்றும் ஜோதி நேவால் ஆகியோர் இப்படத்தின் மூலமாக அறிமுகமானார்கள். இப்படத்தின் பெயரானது "பாப் கார்னிவல்"  என்ற சொற்றொடரின் சுருக்கமாகும். தன்முனைப்புகளுக்கு இடையிலான மோதல்களால் பிரபலங்களுக்கிடையேயான திருமணங்கள் எப்படி பாதிக்கப்படுகின்றன என்பதை மையமாகக் கொண்ட ஒரு வரிக்கதையாகும்.

## கதை
பிரபல இசை அமைப்பாளர் விக்ரமாதித்யா  ஒரு இளம் இசை குழுவுடன் பணிபுரிந்து தன்னை ஆசுவாசப்படுத்திக் கொள்கிறார்.  இவர் நடனக் கலைஞரான ஜமுனாவை காதலிக்கிறார். இருவரும் திருமணம் செய்து கொள்கிறார்கள். ஆனால் இவர்கள் தங்கள் தங்கள் கலை தன்முனைப்புகள் காரணமாக பிரிந்து செல்கிறார்கள். விக்ரமாதித்யாவின் மகள் மேகா தனது தந்தையையும் தாயையும் மீண்டும் ஒன்றிணைக்க முயற்சிக்கிறாள், ஆனால் அவள் அதில் தோல்வியடைகிறாள்.

## நடிகர்கள்

* மோகன்லால் விக்ரமாதித்தாவாக
* சிம்ரன் ஜமுனாவாக
* ஜோதி நேவால் மேகாவாக
* குணால் ஷா சத்திசாக
* ஊர்வசி
* விவேக்
* சிறீமன்
* அஞ்சு
* பாப் ஷாலினி
* கே. சிவசங்கர்
*சந்திரசேகர் (நடிகர்)
*சனகராஜ்
*டெல்லி கணேஷ்
*தியாகு
*மதன் பாப்
*ம. சு. விசுவநாதன்

## தயாரிப்பு
இப்படத்திற்கு துவக்கத்தில் *தீம் தரி கிட* என்று பெயரிடப்பட்டது. 2002 சூலையில், இந்த படத்தின் பணிகள் "இறுதி கட்டத்தில்" இருப்பதாக அறிவிக்கப்பட்டது.  படத்திற்கான ஒளிப்பதிவை ஸ்ரீதர் மேற்கொள்ள, சண்டைக் காட்சிகளை விக்ரம் தர்மா அமைத்தார்.  யுவன் சங்கர் ராஜா இசையமைத்த இப்படம்  2003 சனவரி 24,  அன்று வெளியிடப்பட்டது, பின்னர் மலையாளத்தில் மொழிமாற்றம் செய்யப்பட்டு 2007 இல் அதே பெயரில் வெளியிடப்பட்டது.

## பாடல்கள்
இப்படத்தில் யுவன் சங்கர் ராஜா இசையமைத்த ஏழு பாடல்கள் இடம்பெற்றன. இந்த பாடல் வரிகளை 'கவிஞர்' வாலி எழுதினார். படத்தின் முன்னணி நடிகரான மோகன்லால், "அம்மா இங்கே வா" என்ற பெயரிலான ஒரு பாடலைப் பாடுவதாகக் கூறப்பட்டாலும், அது ஒலிப்பேழையிலோ அல்லது படத்திலோ இடம்பெறவில்லை.

## குறிப்புகள்

## வெளி இணைப்புகள்

* சினிசவுத்தில் பாப் கார்ன் 
* 

பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
உன்னைச் சரணடைந்தேன்

**உன்னைச் சரணடைந்தேன்**  என்பது 2003 ஆம் ஆண்டு வெளியான இந்திய தமிழ்  காதல் நாடகத் திரைப்படமாகும். சமுத்திரக்கனி இயக்கிய இப்படத்தில் வெங்கட் பிரபு, எஸ். பி. பி. சரண் மற்றும் மீரா வாசுதேவன் ஆகியோர் முக்கிய கதாபாத்திரங்களில் நடித்துள்ளனர். சமுத்திரக்கனி திரைப்பட இயக்குநராக அறிமுகமான இப்படத்தை சரணின் கேபிடல் பிலிம் ஒர்க்ஸ் தயாரித்தது. இப்படத்திற்கு எஸ். பி. பாலசுப்பிரமணியம் இசையமைத்த பாடல்கள் இடம்பெற்றன. இந்த படம் குறைந்த செலவில் தயாரிக்கப்பட்டு, வெளியானது. இது விமர்சன ரீதியாக பாராட்டுகளைப் பெற்றிருந்தாலும், இரண்டு தமிழக அரசு திரைப்பட விருதுகளையும் வென்றது என்றாலும், இது  லாபகரமான படம் அல்ல என்று சரண் கூறினார். இப்படத்தின்  பின்னர் தெலுங்கு மறு ஆக்கமான  *நாலோவை* (2004) சமுத்திரக்கனி இயக்கினார்.

## நடிகர்கள்

* வெங்கட் பிரபு கண்ணனாக
* எஸ். பி. பி. சரண் நந்தாவாக
* மீரா வாசுதேவன் கண்ணனின் காதலி பாபியாக
* சந்தோஷி நந்தாவின் காதலி தேஜாவாக
* நிழல்கள் ரவி
* இளவரசு தேஜாவின் தந்தையாக
* ரியாஸ் கான்
* பரவை முனியம்மா
* அஞ்சு
* ஹரி பிரசாந்த்

## இசை
இப்படத்திற்கான இசையை சரணின் தந்தையான பிரபல பின்னணிப் பாடகர் எஸ். பி. பாலசுப்பிரமணியம் மேற்கொண்டார். மேலும் படத்தில் வெங்கட் பிரபுவின் தந்தையான கங்கை அமரன் ஆறு பாடல்களுகான வரிகளை எழுதினார். பாலசுப்பிரமண்யம் மூன்று பாடல்களை பாடினார், அதே நேரத்தில் பிரபல இசையமைப்பாளர்கள் ம. சு. விசுவநாதன் மற்றும் இளையராஜா ஆகியோர் முதல் பாடலை இணைந்து பாடினர். பாலசுப்பிரமண்யம் தவிர, அவரது சகோதரி எஸ். பி. சைலஜா மற்றும் அவரது மகள் பல்லவி ஆகியோரும் ஒவ்வொரு பாடல்களை பாடினர். படத்தின் பின்னணி இசையை ஸ்ரீனிவாச மூர்த்தி அமைத்தார்.

### விருதுகள்

; 2003 தமிழக அரசு திரைப்பட விருதுகள் 

* தமிழ்நாடு அரசு திரைப்பட விருது சிறப்பு பரிசு
* சிறந்த கதாசிரியருக்கான தமிழக அரசு திரைப்பட விருது - சமுத்திரக்கனி

## குறிப்புகள்

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சமுத்திரக்கனி இயக்கிய திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:எஸ். பி. பாலசுப்பிரமணியம் இசையமைத்த தமிழ்த் திரைப்படங்கள்
பொய் சாட்சி

**பொய் சாட்சி** (*Poi Satchi*)  என்பது 1982 ஆம் ஆண்டு வெளியான தமிழ்த் திரைப்படம் ஆகும். கே. பாக்யராஜ் இயக்கிய இப்படத்தில் கே. பாக்யராஜ், ராதிகா, சுமித்ரா ஆகியோர் முக்கியக் கதாபாத்திரங்களில் நடித்தனர். இப்படத்திற்கு சங்கர் கணேஷ் இசை அமைத்தார். படமானது 1982 இல் வெளியாகி வணிகரீதியாகத் தோல்வியடைந்தது.

## நடிகர்கள்

* பாக்யராஜ் 
* ராதிகா 
* சுமித்ரா 
* வீரப்பன்
* செந்தில்
* பீலி சிவம் 
* பசி நாராயணன்
* அனுராதா
* மாஸ்டர் ஹாஜா ஷெரிப்

## இசை
இப்படத்திற்கு சங்கர் கணேஷ் இசையமைத்தனர்.

## மேற்கோள்கள்

## வெளி இணைப்புகள்

* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
பகுப்பு:செந்தில் நடித்த திரைப்படங்கள்
நவல்பூர் மாவட்டம்

**நவல்பூர் மாவட்டம்** (**Nawalpur**) , நேபாளத்தின்  ஏழு மாநிலங்களில் ஒன்றான கண்டகி மாநிலத்தில் அமைந்த 11 மாவட்டங்களில் ஒன்றாகும். இதன் நிர்வாகத் தலைமையிடம் **கவாசோட்டி** நகரம் ஆகும்.

முன்னர் இந்த மாவட்டத்தின் பகுதிகள் நவல்பராசி மாவட்டத்தில் இருந்தது. 20 செப்டம்பர் 2015 அன்று மாவட்டகளைச் சீரமைக்கும் போது, நவல்பராசி மாவட்டத்தை **நவல்பூர் மாவட்டம்** மற்றும் பராசி மாவட்டம் என  இரண்டாகப் பிரிக்கப்பட்டது. 

நவல்பூர் மாவட்டத்தின் மொத்தப் பரப்பளவு  1043.1 சதுர கிலோ மீட்டராகும். 2011 நேபாள மக்கள் தொகை கணக்கெடுப்பின் படி, நவல்பூர் மாவட்டத்தின் மொத்த மக்கள் தொகை  3,10864 ஆகும்.

## உட்பிரிவுகள்
நவல்பூர் மாவட்டம் 8 உள்ளாட்சிப் பிரிவுகளாகப் பிரிக்கப்பட்டுள்ளது.

### [[நேபாள நகரங்கள்|நகர்புற உள்ளாட்சிகள்]]
* கவசோட்டி  (தலைமையிடம்)
* கயிந்தகோட்
*தேவசூலி 
* மத்தியபிந்து 

### [[நேபாள கிராமிய நகராட்சிகள்|கிராமிய நகராட்சிகள்]]
* பௌடிகாளி
* புலிங்தர்
* வினய் திரிவேணி 
* ஹப்செகோட்

## இதனையும் காண்க
* பராசி மாவட்டம்

## மேற்கோள்கள்

## வெளி இணைப்புகள்
* MoFALD
* DCC Nawalparasi

பகுப்பு:நேபாளத்தின் மாவட்டங்கள்
  பகுப்பு:கண்டகி பிரதேசம்
கார்த்திகப்பள்ளி

**கார்த்திகப்பள்ளி** (Karthikappally) என்பது இந்திய மாநிலமான கேரளாவில் உள்ள ஆலப்புழா மாவட்டத்தில் உள்ள ஒரு கிராமமாகும். 

## வரலாறு
கார்த்திகப்பள்ளி ஒரு காலத்தில் பௌத்த மையமாக இருந்தது. 904-933 ஆம் ஆண்டில் திருவிதாங்கூரின் ஆட்சியாளரான மார்த்தாண்ட வர்மர், இந்த ஊரை திருவிதாங்கூருடன் சேர்த்தார். 1742 மற்றும் 1753 ஆம் ஆண்டுகளில் அருகிலுள்ள இடங்களான காயம்குளம், அம்பலப்புழா ஆகியவை கார்த்திகப்பள்ளியுடன் சேர்க்கப்பட்டன. அதன் பின்னர் இது ஒரு முக்கிய பிராந்தியமாக மாறியது. இப்போது இருக்கும் புரக்காடும் காயம்குளம் இடையேயான பகுதி ஒரு காலத்தில் இதனுடன் இருந்தது. 

ஹரிப்பாடு கார்த்திகப்பள்ளி வட்டத்தின் தலைமையகமாக உள்ளது. மன்னார்சாலை கோயில் கிராமத்திற்கு அருகிலுள்ள புகழ்பெற்ற ஆலயமாகும். பாண்டி என்ற ஒரு தீவும் இங்கு அமைந்துள்ளது.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, கார்த்திகப்பள்ளியில் 19064 என்ற அளவில் மக்கள் இருக்கின்றர். இதில் 9107 ஆண்களும் 9957 பெண்களும் உள்ளனர் .

## குறிப்புகள்

பகுப்பு:Coordinates on Wikidata
ரெண்ட் ஓபலோச்

**ரெண்ட் ஓபலோச்** () (பிறப்பு: திசம்பர் 31, 1969) என்பவர் கனடா நாட்டு ஒளிப்பதிவாளர் ஆவார். இவர் பிரபல திரைப்பட இயக்குநர்களான ரூசோ சகோதரர்கள் இயக்கிய கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் நெயில் புலோம்கம் இயக்கிய டிஸ்ட்ரிக்ட் 9 (2009), எலைசியம் (2013), சேப்பீ (2015) போன்ற திரைப்படங்களில் பணிபுரிந்துள்ளார்.

இவர் 2010 ஆம் ஆண்டில் டிஸ்ட்ரிக்ட் 9 என்ற திரைப்படத்தில் பணிபுரிந்ததற்காக சிறந்த ஒளிப்பதிவுக்கான பிரித்தானிய அகாடமி விருதுக்கு பரிந்துரைக்கப்பட்டார். மற்றும் 2020 ஆம் ஆண்டில் பெர்ல் ஜாமினின்  'ரெட்ரோகிரேட்' என்ற இசை காணொளியில் நடித்துள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
கிறிஸ்டோபர் மார்கஸ் மற்றும் இசுடீபன் மெக்பீலி

**கிறிஸ்டோபர் மார்கஸ்** மற்றும் **இசுடீபன் மெக்பீலி** () என்பவர்கள் அமெரிக்க நாட்டு திரைக்கதை ஆசிரியர்கள் மற்றும் தொலைக்காட்சி தயாரிப்பாளர்கள் ஆவார்கள். இவர்கள் அமெரிக்கா நாட்டில் எல்லா நேரத்திலும் இரண்டாவது மற்றும் மூன்றாவது மிக வெற்றிகரமான திரைக்கதை எழுத்தாளர்கள் இருந்துள்ளனர்.

இருவரும் நார்னியா என்ற திரைப்படத்தொடருக்கும் மற்றும் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), தோர்: த டார்க் வேர்ல்டு (2013), கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் திரைக்கதை ஆசிரியர்களாக பணிபுரிந்துள்ளனர். மற்றும் 'ஏஜென்ட் கார்ட்டர்' என்ற தொலைக்காட்ச்சி தொடரையும் தயாரித்து மற்றும் திரைக்கதை எழுதியுள்ளனர்.

## மேற்கோள்கள்

## வெளி இணைப்புகள்
*
*

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:தொலைக்காட்சி தயாரிப்பாளர்கள்
மத்தேயு சிமிட்

**மத்தேயு சிமிட்** () (பிறப்பு: திசம்பர் 14, 1974 ) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் ஜெப்ரி போர்ட் இயக்கிய மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: சிவில் வார் (2016) மற்றும் அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களுக்கு படத்தொகுப்பு செய்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
மெர்குரி (புறா)

**மெர்குரி** (*Mercury*) என்பது இரண்டாம் உலகப் போரின்போது சேவையில் துணிச்சலுக்காக 1946 ஆம் ஆண்டில் நோய்வாய்ப்பட்ட விலங்குகளுக்கான மருந்தக மக்கள் அமைப்பிடமிருந்து டிக்கின் பதக்கத்தைப் பெற்ற புறாவாகும் . 

மெர்குரி தேசிய புறா சேவையுடன் (சிறப்புப் பிரிவு) பணியாற்றியது. இது 1942ல் வடக்கு டென்மார்க்கிலிருந்து  தூரம் சென்று பறந்து சென்று சம்பந்தப்பட்ட ரகசிய செய்திகளை வழங்கியதற்காக விருதைப் டிக்கின் பதக்கம் பெற்றது பெற்றது.

## மேற்கோள்கள்

## வெளி இணைப்புகள்

* பி.டி.எஸ்.ஏ டிக்கின் பதக்கம்

பகுப்பு:தனிப்பட்ட வளர்ப்புப் புறாக்கள்
பகுப்பு:சாதனைகள்
வீராப்பு

**வீராப்பு** (*Veerappu*) என்பது 2007 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும், இப்படத்தை பத்ரி இயக்கினார். இது 1995 ஆண்டு வெளியான மலையாளத் திரைப்படமான பரதனின் *ஸ்படிகம்* என்ற படத்தின் மறு ஆக்கம் ஆகும். இந்த படமானது சுந்தர் சி. கதாநாயகனாக நடித்த இரண்டாவது படமாகும். இவருடன், கோபிகா, பிரகாஷ் ராஜ், விவேக், சந்தனம் ஆகியோர் நடித்தனர். டி. இமான் இசையமைத்தார். படத் தொகுப்பை மு. காசி விஸ்வநாதன் மேற்கொண்டார். இந்தப் படம்  வணிகரீதியான வெற்றியை ஈட்டியது.

## கதை
தந்தைக்கும் மகனுக்கும் இடையிலான ஒரு தன்முனைப்பு மோதலைச் சுற்றியே கதை சுழல்கிறது. புலிப்பாண்டி ( சுந்தர் சி. ) ஒரு உள்ளூர் ரவுடியும், கணித ஆசிரியர் வேதக்கண்ணுவின் ( பிரகாஷ் ராஜ் ) மகன் ஆவான். வேதக்கண்ணு புலிப்பாண்டியை ரவுடி என்பதற்காகவும் கணிதத்தில் தேர்ச்சி பெறாததற்காகவும் வெறுக்கிறார். கதையின் பின்னோக்கிய பயணத்தின் ஒரு பகுதியாக, சிறுவயது புலிப்பாண்டி இயற்பியலில் மிகவும் சிறந்தவன் என்று காட்டப்பட்டுகிறது. ஆனால் அவனது தந்தை, கணித ஆசிரியராக இருப்பதால், அவன் கணிதத்தில் சிறந்து விளங்க வேண்டும்  விரும்புகிறார், அது அவனால் முடியவில்லை. தொடர்ச்சியான உடல் மற்றும் மன இம்சைகளினின் விளைவாக, புலிப்பாண்டி வளர வளர தவறான பாதையில் செல்கிறான். இதற்கிடையில், போட்டி கும்பல்களும் போலீசாரும் அவனைக் கொல்ல முயற்சிக்கிறார்கள். ஆனால் அவன் தற்செயலாக அவனது ஒன்றிவிட்ட தங்கையும், தனது தந்தைக்கு முறைதவறி பிறந்த ஒரு பெண்ணால் காப்பாற்றப்படுகிறான். புலி தனது ஒன்றுவிட்ட சகோதரியின் எதிர்பாராத உதவிக்கு ஈடாக உதவுகிறான். மேலும் அவரளது பாதுகாப்பிற்காக உறுதி அளிக்கிறான். போட்டி கும்பல்கள் அவளைக் கொன்று, அவனது தந்தையின் மீது அந்தப் பழியைப் போடுகின்றன. புலி எப்படி உண்மையை வெளிச்சத்திற்குக் கொண்டு வந்து தனது குடும்பத்தினருடன் ஒன்று சேர்கிறான் என்பது திரைப்படத்தின் எஞ்சிய பகுதியாக உள்ளது.

## நடிகர்கள்

* சுந்தர் சி. புலிப்பாண்டியாக
* கோபிகா (நடிகை) பார்கவியாக
* பிரகாஷ் ராஜ் புலியின் தந்தை வேதக்கண்ணுவாக
* விவேக் ரத்தன்னாக
* மணிகண்டன்
* அஞ்சு கொடியாக
* தேஜாஸ்ரீ
* சந்தோஷி புலியின் தங்கையாக
* சுமித்ரா புலியின் தாய் காந்திமதியாக
* சந்தானம் பிலியின் நண்பணாக
* பிரேம் புலியின் மைத்துனனாக
* சோபராஜ் ஊழல் காவல் ஆய்வாளர் காட்டு ராஜாவாக
* விச்சு விசுவநாத் காட்டுராஜாவின் உதவியாளராக
*லொள்ளு சபா மாறன் - மொக்கையாக

## இசை
இப்படத்திற்கு டி. இமான் இசையமைத்தார்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "மலையாள ‘ஸ்படிகம்’ படத்தில் கொஞ்சம் தெலுங்கு மசாலா தடவி, தமிழில் பரிமாறியிருக்கிறார் இயக்குநர் பத்ரி. ஆல் டைம் கூலிங் கிளாஸ், அசத்தல் கெட்டப் என ‘புலிப்பாண்டி’ கேரக்டரில் கச்சிதமாக சுந்தர்.சி. பொருந்துகிறார். ஆக்ஷனில் துறுதுறுப்பவர், சென்டிமென்ட்டில் சவசவக்கிறார்... அடிதடியா, காதலா, அப்பா - மகன் ஈகோவா... எதை பிரதானப்படுத்துவது என்பதில் குழம்பி, சில இடங்களில் தடுமாறி இருக்கின்றனர். ‘ஜோரப்பு’ என்றுதான் சொல்ல முடியவில்லை!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
*

பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
ஆராய்ச்சியாளர் அடையாளங்காட்டி

**ஆராய்ச்சியாளர் அடையாளங்காட்டி** (*ResearcherID*) என்பது அறிவியல் ஆராய்ச்சியாளர்களை அடையாளம் காணும் ஒரு வழிமுறையாகும். இந்த வழிமுறையானது சனவரி 2008-ல் தாம்சன் ராய்ட்டர்சால் அறிமுகப்படுத்தப்பட்டது.

இந்த தனித்துவமான அடையாளங்காட்டி ஆராய்ச்சியாளர்களை அடையாளம் காணவும் அவரின் ஆய்வுக் கட்டுரைகளின் சரியான பண்புக்கூறுகளின் சிக்கலைத் தீர்ப்பதை நோக்கமாகக் கொண்டுள்ளது. அறிவியல் மற்றும் கல்வி இலக்கிய ஆய்வுக் கட்டுரையின் ஆசிரியர்களின் பெயர், குடும்பப்பெயர் மற்றும் முதலெழுத்துக்களை மேற்கோள் காட்டுவது பொதுவானதாக இருப்பினும், சில நேரங்களில், ஒரே பெயரில், அதே முதலெழுத்துக்களுடன், அல்லது எழுத்துப்பிழையுடன் பெயர்கள் உள்ளன. இதனால் ஆய்வாளர் ஒருவரே பல பெயர்களிலும், சில பகுதிகளில் ஒரே பெயரில் பல ஆய்வாளர்களும் உள்ளனர்.

இத்தகையச் சூழலில் ஆராய்ச்சியாளர்கள் தங்கள் வெளியிடப்பட்ட படைப்புகளைக் கோர ஆராய்ச்சியாளர் அடையாள எண்ணினைப் பயன்படுத்தலாம். ஆய்வாளர்கள் தங்களின் படைப்புகளுடன் அவர்களின் தனித்துவமான மற்றும் தொடர்ச்சியான ஆராய்ச்சியாளர் அடையாள எண்ணை இணைக்கலாம். இந்த வழியில், அவர்கள் தங்கள் வெளியீட்டுப் பட்டியலைப் புதுப்பித்து இணையவழியில் வைத்திருக்க முடியும்.

எண்ணிம ஆவணச் சுட்டி மற்றும் ஆராய்ச்சியாளர் அடையாளங்காட்டியின் ஒருங்கிணைந்த பயன்பாடு ஆசிரியர்கள் மற்றும் ஆராய்ச்சி கட்டுரைகளின் தனித்துவமான தொடர்பை அனுமதிக்கிறது. பதிவுசெய்யப்பட்ட சோதனைகளுடன் ஆராய்ச்சியாளர்களை இணைக்க அல்லது ஒரே ஆராய்ச்சித் துறையில் சக மற்றும் ஒத்துழைப்பார்களை அடையாளம் காண இது பயன்படுத்தப்படலாம்.

ஏப்ரல் 2019-ல், ஆராய்ச்சியாளர் அடையாளங்காட்டி கிளாரிவேட் அனலிட்டிக்சசின் சொந்தமான தளமான பப்ளோன்சுடன் ஒருங்கிணைக்கப்பட்டது. இங்கு ஆராய்ச்சியாளர்கள் தங்கள் வெளியீடுகள், சகமதிப்பாய்வு செயல்பாடு மற்றும் ஆராய்ச்சி ஏட்டின் தொகுப்புப் பணிகளைக் கண்காணிக்க முடியும். இப்போது பப்ளோன்னில் இணைவு பெற்ற ஆராய்ச்சியாளர் அடையாளங்காட்டியுடன் ஆராய்ச்சியாளர்கள் தங்கள் ஆராய்ச்சி வெளியீடு மற்றும் பங்களிப்புகளைப் பற்றிய விரிவான பார்வையை ஒரே இடத்தில் வைத்திருக்க முடியும். மதிப்பாய்வு செய்யப்பட்ட ஆய்வு மாநாட்டுக் கட்டுரைகளை (கணினி அறிவியல்) சில துறைகளில் (சமூக அறிவியலில் மனிதநேயம் துறைகள்) ஆய்வு வெளியீட்டுக் களமாக உள்ள புத்தகங்கள் புத்தக அத்தியாயங்களையும் வெளியிடும்  ஆராய்ச்சியாளர்களுக்கு இது மிகவும் முக்கியமானது.

ஆராய்ச்சியாளர் அடையாளங்காட்டி மற்றும் பப்லோன்சு அறிவியல் வலை மற்றும் ஆர்சிட் தரவைப்பகத்துடன் இணைக்கப்பட்டு தகவல்களை பரிமாறிக்கொள்ளக் கூடியதாகவும் உள்ளது.

ஆராய்ச்சியாளர் அடையாளங்காட்டியானது வணிக மற்றும் தனியுரிமம் சார்ந்தது என்று விமர்சிக்கப்பட்டது. ஆனால் "ஆராய்ச்சியாளர்களைத் தவறாக அடையாளம் காணப்படுவதற்கான பொதுவான சிக்கலை நிவர்த்தி செய்யும் ஒரு முயற்சி" என்றும் பாராட்டப்படுகிறது.

## மேற்கோள்கள்

## வெளி இணைப்புகள்

* பழைய வலைத்தளம்

பகுப்பு:ஆய்வாளர்கள்
மூவீத்தைல் காலியம்

**மூவீத்தைல் காலியம்** *(Triethylgallium)* C6H15Ga  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகாலியம் சேர்மமாகும். தன்னிச்சையாகத் தீப்பிடித்து எரியக்கூடிய  இந்நீர்மம் நிறமற்றதாக காணப்படுகிறது. எனவே இதை கவனமுடன் கையாளவேண்டும்.
## பயன்பாடுகள்
GaAs, GaN, GaP, GaSb, AlGaInP,  இண்டியம் காலியம் ஆர்சினைடு, இண்டியம் காலியம் நைத்திரைடு, இண்டியம் காலியம் பாசுப்பைடு போன்ற காலியத்தைக் கொண்டுள்ள சேர்மக் குறைகடத்திகளின் உலோகக்கரிம வேதியியல் ஆவிப்படிவு செயல்முறைகளில் காலியம் தனிமத்திற்கான மூலமாக மும்மெத்தில் காலியம் பயன்படுகிறது. மூவீத்தைல் காலியத்தைக் கொண்டு தயாரிக்கப்படும் மென்படலங்கள் குறைந்த செறிவில் கார்பன் மாசுக்களை கொண்டவையாக உள்ளன.  
## மேற்கோள்கள்


பகுப்பு:காலியம் சேர்மங்கள்
இந்திர விழா (திரைப்படம்)

**இந்திர விழா** (*Indira Vizha*) என்பது 2009 ஆம் ஆண்டு வெளியான இந்திய தமிழ் காதல் திரில்லர் திரைப்படமாகும்.  கே. இராஜேஸ்வர் இயக்கிய இப்படத்தில்  ஸ்ரீகாந்த், நமீதா, சுருதி மராத்தே ஆகியோர் முன்னணி வேடங்களில் நடிக்க நாசர், விவேக், ரகசியா, ராதாரவி,  ஒய். ஜி. மகேந்திரன் ஆகியோர் துணைப் பாத்திரங்களில் நடித்துள்ளனர். படத்திற்கான இசையை அறிமுக இசையமைப்பாளர் யதிஷ் மகாதேவ் அமைத்துள்ளார். படத்தின் முதல் கட்ட படப்பிடிப்பானது 11 பிப்ரவரி 2008 இல் தொடங்கியது  படம் 10 ஜூலை 2009 அன்று வெளியானது.

படத்தின் கதையானது பாலியல் துன்புறுத்தலைச் சுற்றியதாக உள்ளது. இது ஹாலிவுட் திரைப்படமான *டிஸ்க்ளோஷரை* அடிப்படையாகக் கொண்ட *ஐத்ராஸ்* என்ற இந்தி திரைப்படத்தை தழுவி எடுக்கபட்டது.

## கதை
படம் காமினியின் (நமிதா) கதையைச் சொல்கிறது, பணக்காரரான ஜான் குமாரமங்கலம் அல்லது ஜே.கே (நாசர்) என்பவரின் இளம் மனைவி காமினி. ஜே.கே. ஒரு தொலைகாட்சியைத் துவக்கி அதை தன் மனைவியின் பொறுப்பில் ஒப்படைக்கிறார். அந்த்த் தொலைக் காட்சியில் தன் முன்னாள் காதலரான சந்தோஷ் சீனிவாசனை (ஸ்ரீகாந்த்) உயர் பொறுப்பில் வேலைக்கு சேர்த்து மீண்டும் அவனை தன் வாழ்க்கையில் கொண்டு வர திட்டமிட்டுகிறாள். சீனிவாசன் சாவித்ரி துரைசிமாலு (ஸ்ருதி மராத்தே) என்பவரை திருமணம் செய்து கொண்டுள்ளான். தொலைக்காட்சியில் உயர் வேலை கிடைத்த சீனிவாசன் அங்கு வந்த பிறகே தன் முதலாளி தன் முன்னாள் காதலி என அறிகிறான். காமினியின் காமத் தூண்டலில் முதலில் தடுமாறினாலும், பின்னர் சுதாரித்து அதில் இருந்து தப்பிச் செல்கிறான். இதில் ஆத்திரமடைந்த காமினி சந்தோஷ் மீது பாலியல் துன்புறுத்தல் குற்றச்சாட்டை வைக்கிறாள். இதை சட்டரீதியாக சீனிவாசன் எதிர்கொள்கிறான். இதிலிருந்து சீனிவாசன் மீண்டானா இல்லையா என்பதே கதை

## நடிகர்கள்

## தயாரிப்பு
படத்தில் நடிக்க நடிகர் ரகுவரன் ஒப்பந்தமிட்டு படப்பிடிப்புக்கு முந்தைய ஒளிப்படப்பதிவுகளை முடித்தார். திரைப்படத்தின் தயாரிப்பின் போது அவர் இறந்த காரணத்தினால், அவருக்கு பதிலாக நாசர் அவரின் பாத்திரத்தில் நடித்தார்.

## இசை
படத்திற்கான இசையானது  அறிமுக இசையமைப்பாளர் யதிஷ் மகாதேவால் அமைக்கபட்டது. பாடல் வரிகளை வைரமுத்து எழுதினார்.

* "மோகமா" - ஹரிஹரன், சுஜாதா
* "ஒரு கிண்ணத்தை" - எம். கே. பாலாஜி, பிரியதர்ஷினி
* "காஷ்மீர் கொண்டுவா" - யதிஷ், அனுஷ்கா மஞ்சந்தா
* "நான் ஓரு" - சயனோரா பிலிப், மேகா

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
கனவுகள் கற்பனைகள்

**கனவுகள் கற்பனைகள்** (*Kanavugal Karpanaigal*)  என்பது  1982 ஆண்டு மே மாதம் 14 ஆம் தேதியன்று வெளியான இந்தியத் தமிழ்  திரைப்படம் ஆகும். ஏ. எல். எஸ். கண்ணப்பன் இயக்கிய இப்படத்தில், சரத் பாபு, ரூபா, ராணிபத்மினி ஆகியோர் முக்கிய கதாபாத்திரங்களில் நடித்தனர். கங்கை அமரன் இப்படத்திற்கு இசையமைத்தார்.

## நடிகர்கள்
* சரத் பாபு
* ரூபா
* இராணி பத்மினி

## பாடல்கள்
இத்திரைப்படத்திற்கு கங்கை அமரன் இசையமைத்திருந்தார். "பிள்ளை பிராயத்திலே அவள்" என்ற பாடல் மேசகல்யாணி இராகத்தில் அமைக்கப்பட்டது.

## மேற்கோள்கள்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:சரத் பாபு நடித்த திரைப்படங்கள்
அண்ணா நீ என் தெய்வம்

**அண்ணா நீ என் தெய்வம்** (*Anna Nee En Deivam*) என்பது வெளிவராத இந்திய தமிழ்த் திரைப்படமாகும். ஜே. ஆர். மூவிஸ் தயாரித்த இப்படத்தை  ஸ்ரீதர் இயக்கினார். இப்படத்தில் ம. கோ. இராமச்சந்திரன், லதா, சங்கீதா, எம். என். நம்பியார், வி. எஸ். ராகவன் ஆகியோர் நடித்தனர்.

## நடிகர்கள்
* ம. கோ. இராமச்சந்திரன்
* லதா
* சங்கீதா
* மா. நா. நம்பியார்
* வி. எஸ். ராகவன்

## அவசர போலீஸ் 100
கே.பாக்யராஜ் இந்த  படத்தின் சுமார் 4000 அடிகளை 1990 இல் வெளியான *[[அவசர போலீஸ் 100 (திரைப்படம்)|அவசர போலிஸ் 100]]* படத்தின் கதையோடு இணைத்தார். மா. நா. நம்பியார், சங்கீதா, வி. எஸ். ராகவன் ஆகியோர் *அண்ணா நீ என் தெய்வம்* படத்தின் அதே கதாபாத்திரங்களில் அதன் தொடர்ச்சியாக  *அவசர போலிஸ் 100*இல் நடித்தனர்.

## குறிப்புகள்

பகுப்பு:வெளிவராத தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பண்டிட் நிரஞ்சன் பிரசாத்

**பண்டிட் நிரஞ்சன் பிரசாத்** (Pandit Niranjan Prasad) (11 நவம்பர் 1941 - 31 மார்ச் 2013) இந்தியாவின் அலகாபாத்தைச் சேர்ந்த புல்லாங்குழல் கலைஞராவார் .  

## தொழில்
பிரசாத் வாரணாசி கரானாவைச் (பாரம்பரியம்) சேர்ந்தவர், புல்லாங்குழல் மற்றும் செனாய் கலைஞர் போலோநாத் பிரசன்னாவின் சீடர்களில் ஒருவராக இருந்தார். இந்தியா, அமெரிக்கா, ஆத்திரேலியா, ஐரோப்பா, ஈரான், ஈராக், குவைத், பாக்தாத், மத்திய கிழக்கில் பகுரைன் போன்ற நாடுகளில் உள்ள முக்கிய இசை விழாக்களிலும், மாநாடுகளிலும் இவர் நிகழ்த்தினார். அனைத்திந்திய வானொலியிலும், தூர்தர்ஷனிலும் தவறாமல் இடம்பெறுவார். இவர் கலாச்சார உறவுகளுக்கான இந்திய அமைப்பின் கலைஞராகவும் இருந்தார்.

1964 முதல் 1972 வரை திரைப்படங்களிலும் புல்லாங்குழல் வாசித்தார். *குட்டி (1971)* *ஷோர்*, *தர்கன்*, *பிரேம் பர்வத்* போன்ற பாலிவுட் திரைப்படங்களுக்கும் இவர் இசையமைத்திருந்தார். 1974 முதல்  புதுதில்லியின் அனைத்திந்திய வானொலியுடன் தொடர்புடையவர். மேலும், 2001 இல் இலக்னோ, அனைத்திந்திய வானொலியிலிருந்து ஓய்வு பெற்றார். 

## இறப்பு
31 மார்ச் 2013இல் இவர் காலமானார். 2014 ஆம் ஆண்டில் இவரது முதல் நினைவாண்டில்,  இலக்னோவின் இசை நாடக் அகாதமியில் இவருக்கு ஒரு அஞ்சலி ஏற்பாடு செய்யப்பட்டது. இவரது "சாத்னா கே பூல்" என்ற இசை குறித்த புத்தகம் வெளியிடப்பட்டது. இவரது இணை கலைஞர் பத்ம விபூசண் யாமினி கிருஷ்ணமூர்த்தி இந்த நிகழ்ச்சியில் தனது குழுவினருடன் ஒரு நடன நிகழ்ச்சியை நடத்தினார். எஸ். சௌரவ் பனவுதா, எஸ். இராசசேகர் தல்பேகெரா ஆகியோரின் புல்லாங்குழல் இசையும் இடம் பெற்றது. 

## மேற்கோள்கள்

## வெளி இணைப்புகள்
*Empaneled Artist at ICCR 
*Pandit Niranjan Prasad, Flute Maestro passes away
*Performance, 1972
பகுப்பு:2013 இறப்புகள்
பகுப்பு:1941 பிறப்புகள்
பிரம்மச்சாரி (1992 திரைப்படம்)

**பிரம்மச்சாரி** (*Brahmachari*) என்பது 1992 ஆண்டு வெளியான தமிழ் நகைச்சுவைத் திரைப்படம் ஆகும். முக்தா சீனிவாசன் இயக்கிய இப்படத்தில் நிழல்கள் ரவி மற்றும் கௌதமி ஆகியோர் முக்கிய வேடங்களில் நடித்துள்ளனர். எஸ். ரவி மற்றும் ஆர். கோவிந்த் ஆகியோரால் தயாரிக்கப்பட்ட இப்படத்திற்கு, தேவா இசை இசை அமைத்துள்ளார். 15 சனவரி 1992 இல் இப்படம் வெளியானது.

## கதை
கணேசன் ( நிழல்கள் ரவி ) ஒரு திருமணமாகாத இளைஞன், விரைவில் திருமணம் செய்து கொள்ள விரும்புகிறான். கணேசனும் அவனது நண்பர் பஞ்சவர்ணமும் ( சார்லி ) ஏற்ற மணப்பெண்ணைத் தேடுகிறார்கள். பின்னர், கணேசன் சந்திக்கும் மாலதியை ( கௌதமி ) முதல் பார்வையிலேயே காதலிக்கிறான். அவன் எல்லா இடங்களிலும் அவளைப் பின்தொடர்கிறான். மேலும் அவளை திருமணம் செய்து கொள்ளும் விருப்பத்தைச் சொல்கிறான். முதலில், மாலதி இதை மறுத்தாலும், பின்னர் அவன் காதலை ஏற்றுக்கொள்கிறாள். மாலதி ஒரு பணக்கார குடும்பத்தைச் சேர்ந்தவள், அவளது தந்தை பெரிய திருவடி ( வெண்ணிற ஆடை மூர்த்தி ) தனக்கு ஒரு பணக்காரர் மருமகனாக வரவேண்டும் என்று விரும்புகிறார். ஆனால் கணேசனோ ஒரு ஏழை. துபாயில் இருந்து கணேசனின் மாமா ( ஜனகராஜ் ) வருகிறார், அவர் பணக்காரர் என்று காதலர்கள் நினைக்கிறார்கள். செய்தி அறிந்த திருவாடி அவர்களின் திருமணத்தை ஏற்பாடு செய்யுமாறு கேட்டுக்கொள்ளப்படுகிறார். அவரது மாமா துபாயில் ஒரு எளிய சிகையலங்கார நிபுணர் மட்டுமே. அவர்  ஒரு பணக்காரர் என்ற பொய்யை  மாலதி, கணேசன், அவரது மாமா ஆகியோர் திருமணத்தின் இறுதி வரை காப்பாற்ற  முடிவு செய்கிறார்கள். பின்னர் என்ன நடக்கிறது என்பது கதையின் முக்கிய அம்சமாக அமைகிறது.

## நடிகர்கள்

* நிழல்கள் ரவி கணேசனாக
* கௌதமி மாலதியாக
* சனகராஜ் கணேசனின் மாமாவாக
* வெண்ணிற ஆடை மூர்த்தி மாலதியின் தந்தை பெரியதிருவடியாக
* எஸ். எஸ். சந்திரன்
* சார்லி பஞ்சவர்ணமாக
* ஜெய்கணேஷ் தங்கராஜாக
* மனோரமா மாலதியின் பாட்டியாக
* சுலக்சனா கோகிலாவாக
* சங்கீதா
* குமரிமுத்து முத்துவாக
* கோகிலா மேரியாக
* வி. கோபாலகிருட்டிணன் கோபியாக
* ஒரு விரல் கிருஷ்ணா ராவ்
* பசி சத்யா
* சிவராமன்
* கருப்பு சுப்பையா

## இசை
திரைப்படத்திற்கான பின்னணி இசை மற்றும் பாடல் ஆகியவற்றுக்கு  திரைப்பட இசையமைப்பாளர் தேவா இசையமைத்துள்ளார். 1992 இல் வெளியான இந்த படத்தின் பாடல் பதிவில் வாலி, வைரமுத்து ஆகியோரால் எழுதப்பட்ட ஐந்து பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
முனவர் கணவாய்

**முனவர் கணவாய்**  *(Munawar Pass)*  இந்திய காசுமீரின் பிர் பஞ்சால் மலைத்தொடரில் அமைந்துள்ள ஒரு மலைப்பாதையாகும். பிர் கி காலி கணவாய்க்கு வடக்கே முனவர் கணவாய் அமைந்துள்ளது. இங்கிருந்து  ராயௌரி நகரத்தை நன்கு பார்க்கமுடியும்.  1965 ஆம் ஆண்டில் நடைபெற்ற  கிப்ரால்டர் போர் நடவடிக்கையின் போது முனவர் கணவாய் சில கடுமையான சண்டைகளுக்கு சாட்சியம் அளித்தது.  பாக்கித்தான்  கொரில்லா படையினரால் மேற்கொள்ளப்பட்ட இந்நடவடிக்கைக்கு படைத்துறைத் தலைவர் முனவர் அவான் தலைமை தாங்கினார். ராயௌரி நகர பாதுகாப்பு அரணையும் இவர்  கைப்பற்றினார்.  முனவரும் அவரது செயல்களும் இப்பகுதியில் ஒரு நாட்டுப்புறக் கதையாக மாறியது. கணவாய்க்கு  உள்ளூர் மக்கள் முனவரின் பெயரைச் சூட்டினர். கணவாய்க்கான இப்பெயர் இன்று வரை தொடர்கிறது. உள்ளூர்மக்களைத் திரட்டிய முனவர் அவர்களை ஆயுதம் ஏந்தச்செய்து, இப்பிராந்தியம் முழுவதும் மறியல் செய்தார் கசனவி படையுடனான தீவிர நடவடிக்கைகள் காரணமாக உள்ளூர் இந்திய நிர்வாகம்  இவரது தலைக்கு 1 இலட்சம் பணம் பரிசாக அறிவித்தது. இருப்பினும் முனவர் தனது படையினருடன்  இந்தியர்களிடமிருந்து தப்பித்து 1965 ஆம் ஆண்டு நடைபெற்ற இந்தோ-பாக் போரின் தொடக்கத்தில்   பாக்கித்தானுக்கு திரும்பினார். 
## மேற்கோள்கள்

பகுப்பு:ஜம்மு காஷ்மீர் புவியியல்
காலியம்(I) ஆக்சைடு

**காலியம்(I) ஆக்சைடு** *(Gallium(I) oxide)* Ga2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இரு காலியம் ஓராக்சைடு, டைகாலியம் மோனாக்சைடு, காலியம் கீழாக்சைடு என்ற பெயர்களாலும் இச்சேர்மம் அழைக்கப்படுகிறது. 
 
## தயாரிப்பு
வெற்றிடத்தில் சூடாக்கப்பட்ட காலியத்தை காலியம்(III) ஆக்சைடுடன் சேர்த்து வினைபுரியச் செய்வதால் காலியம்(I) ஆக்சைடு உருவாகிறது.
:\mathrm{Ga_2 O_3 + 4 \ Ga \longrightarrow 3 \ Ga_2 O}
காலியத்தை கார்பனீராக்சைடுடன் சேர்த்து வெற்றிடத்தில் 850 பாகை செல்சியசு வெப்பநிலைக்கு சூடுபடுத்தினாலும் காலியம்(I) ஆக்சைடு உருவாகிறது.
:\mathrm{2 \ Ga + CO_2 \longrightarrow Ga_2O + CO}
காலியம் ஆர்சனைடு சீவல்கள் தயாரிக்கையில் ஓர் உடன் விளைபொருளாகவும் காலியம்(I) ஆக்சைடு உருவாகிறது. :
:\mathrm{4 \ Ga + SiO_2 \longrightarrow 2 \ Ga_2O + Si}
## பண்புகள்
காலியம்(I) ஆக்சைடு பழுப்பும் கருப்பும் கலந்த நிறத்தினாலான எதிர்காந்த பண்பு கொண்ட ஒரு திடப்பொருளாகும். வறண்ட காற்றில் மேலும் ஆக்சிசனேற்றம் நிகழாமல் இச்சேர்மம் தடுக்கும். 500 ° செல்சியசு வெப்பநிலைக்கும்  அதிகமான வெப்பநிலைக்கு சூடுபடுத்தப்பட்டால் காலியம்(I) ஆக்சைடு சிதைவடையத் தொடங்குகிறது. இச்சிதைவு விகிதம் வெற்றிடம், மந்த வாயு, காற்று  போன்ற வளிமண்டலச் சூழல்களைப்  பொறுத்து அமைகிறது.
 
## மேற்கோள்கள்


பகுப்பு:காலியம் சேர்மங்கள்
பகுப்பு:ஆக்சைடுகள்
போம் கிளெமென்டிப்

**போம் கிளெமென்டிப்** (*Pom Klementieff*, பிறப்பு: 3 மே 1986) என்பவர் பிரான்சு நாட்டு நடிகை ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் மன்டிஸ் என்ற கதாபாத்திரத்தில் நடித்ததன் மூலம் அறியப்படும் நடிகை ஆவார்.

## ஆரம்ப கால வாழ்க்கை
இவர் 3 மே 1986 ஆம் ஆண்டில் கனடாவில் கியூபெக்கில் உள்ள கியூபெக் நகரில் ஒரு கொரிய தாய் மற்றும் பிரெஞ்சு-ரஷ்ய தந்தைக்கு மகளாகப் பிறந்தார். அங்கு இவர் பிரான்ஸ் அரசாங்கத்துடன் தூதராக பணிபுரிந்தார். இவர் ஒரு பிரான்சு நாட்டு குடியுரிமை பெற்றவர் என்பது குறிப்பிடத்தக்கது.

## திரைப்படத்துறை
இவர் 2007 ஆம் ஆண்டு பிரான்சு மொழி சுயாதீனத் திரைப்படமான 'அப்தேர் கிம்' என்ற திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து லூப் (2009) போன்ற சில பிரான்சு மொழித் திரைப்படங்களில் நடித்துள்ளார். 2013 ஆம் ஆண்டு 'ஓல்டுபோய்' என்ற திரைப்படத்தின் மூலம் ஹாலிவுட் திரைபபடத்துறையில் அறிமுகமானார்.

இந்தத் திரைப்படம் இவருக்கு மிகப்பெரிய வெற்றியை கொடுத்தது. அதைத் தொடர்ந்து கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற பல திரைப்படங்களில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:பிரான்சியத் திரைப்பட நடிகைகள்
பகுப்பு:பிரான்சிய தொலைக்காட்சி நடிகைகள்
பகுப்பு:மீநாயகன் திரைப்பட நடிகர்கள்
உத்தமி (1985 திரைப்படம்)

**உத்தமி** (*Uthami*) என்பது 1985 ஆம் ஆண்டு வெளியான இந்திய தமிழ் திரைப்படமாகும். எம். வெள்ளைச்சாமி இயக்கிய  இப்படத்தில் சுஜாதா, ராஜேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர்.

## கதை
சிவசங்கரும் ( ராஜேஷ் ), கங்காவும் ( சங்கீதா ) ஒத்துப்போகாத தம்பதிகளாக உள்ளனர். அவன் தன் மனைவி பாரம்பரியம் மிக்க மனைவியாக இருக்கவேண்டும் என்று விரும்புகிறான்.  அவளோ மிகவும் நவீனமான, தாராள சிந்தனையுள்ள கணவராக இருக்கவேண்டும் என்று விரும்புகிறாள். சிவசங்கர் பராந்தமனிடம் ( நிழல்கள் ரவி ) பணிபுரிகிறார், ஆனால் அவன் தனது முதலாளியால் தான் வைரங்களை கடத்தப் பயன்படுகிறேன் என்பதை அறியாமல் உள்ளார். பராந்தமனும் கங்காவும் அலுவலக விருந்து ஒன்றில் சந்தித்து விரைவில் இருவருக்கும் இடையில் தகாத உறவு ஏற்படுகிறது. இதை அறிந்து மனம் உடைந்த சிவசங்கர் ஓடும் தொடருந்திலிருந்து குதித்து தற்கொலைக்கு முயற்சிக்கிறான். அவனை அறியாமல், அவனது ஆடையில் பரந்தமனின் உத்தரவின் பேரில் கங்கா மறைத்து வைத்த வைரங்கள் உள்ளன. கங்கா சிவசங்கரின் தற்கொலைக் கடிதத்தைக் காண்கிறாள். பின்னர் பரந்தமனுடன் சேர்ந்து வைரங்களை மீட்கும் பணியில் ஈடுபடுகிறாள். அந்த முயற்சிகள் தோல்வியுற்றன. பரந்தாமனை நம்ப முடியாது என்பதை கங்கா உணர்கிறாள். அவள் அவனைக் கொலை செய்து அவனது கடத்தல் வைர மோதிரத்தை எடுத்துக் கொள்கிறாள்.

இதற்கிடையில், தற்கொலை முயற்சியில் ஈடுபட்ட சிவசங்கரை காயத்ரி (சுஜாதா ) மீட்கப்படுகிறாள். இதை அவன் வாழ்க்கையின் மறு பிறப்பாக பார்க்கிறான். அவன் விரைவில் காயத்ரியை மணந்து, அவர்களது மகன் ராஜாவுடனும் (இளவரசன்) மகிழ்ச்சியான வாழ்க்கையை நடத்துகிறார். குடும்ப நண்பர் ஜெகநாத் (விஜயன்) என்பவரால் ஈர்க்கப்பட்ட ராஜா ஒரு காவல் துறை அதிகாரியாகிறான். அவன்  மேடம் என்று குறிப்பாக அழைக்கப்படும் வைர கடத்தல்காரியை பிடிப்பதில் கவனம் செலுத்துகிறான். ராஜா விசாரணை நடத்த நடத்த அவன் மேடம் எனப்படும் கங்காவை நெருங்குகின்றான். இந்த புதிய, காவல் அதிகாரியைப் பற்றி எச்சரிக்கை பெறும் கங்கா அவனைப் பற்றி விசாரிக்கையில், சிவசங்கர் இன்னும் உயிருடன் இருப்பதை அறிந்து கொள்கிறாள். அவள் ராஜாவுடன் நட்பை வளர்த்து, சிவராம் / சிவசங்கருக்கு எதிராக மெல்லிய ஒரு சந்தேகத்தை விதைக்கிறாள். சிவசங்கரைக் கொலை செய்த குற்றவாளி தனது தந்தை  என்று ராஜா என விரைவில் நம்புகிறான். சிதைந்த தனது குடும்பத்தை மீண்டும் ஒன்றிணைக்க காயத்ரி பழைய  ரகசியங்களை வெளிப்படுத்துகிறாள்.

## நடிகர்கள்
* சுஜாதா - காயத்ரியாக
* ராஜேஷ் - சிவசங்கர் / சிவரம்
* சங்கீதா - கங்கா
* இளவரசன் - ராஜா
*  விஜயன் ஜெகநாதாக
* வீரராகவன்
* நிழல்கள் ரவி - பராந்தமனாக

## இசை
* கல்யாண மாப்பிள்ளை பாரு - மலேசியா வாசுதேவன்
* ஆனந்த ராகம் அலைமோதும் நேரம் - மலேசியா வாசுதேவன், வாணி ஜெயராம்
* ஹேப்பி ஹேப்பி ஹேப்பி டே  (எங்கே ராமன் எங்கே சீதை) - எஸ். பி. பாலசுப்பிரமணியம்
* காதல் தேவன் - எஸ். பி. பாலசுப்பிரமண்யம், வாணி ஜெயராம்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1985 தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
சாந்தா பி. நாயர்

**சாந்தா பி. நாயர்** (Santha P. Nair) (6 பிப்ரவரி 1929 - 26 சூலை 2008) மலையாளத் திரையுலகில் பின்னணி பாடகியாக இருந்தார். இவர் கேரளாவின் திரிச்சூரில் வசித்து வந்தார் .

## ஆரம்ப கால வாழ்க்கை
திரிச்சூரிலுள்ள பிரபலமான அம்பாடி குடும்பத்தில் வாசுதேவ போதுவால், இலட்சுமி ஆகியோரின் ஐந்து குழந்தைகளில் ஒருவராக பிறந்தார். இவர், மிகச் சிறிய வயதிலேயே தனது திறனைக் காட்டினார். சென்னை, இராணி மேரிக் கல்லூரியில் தனது கல்வியைப் பெற்றார்.

## பாடும் தொழில்
பின்னணி பாடலுக்குள் நுழைவதற்கு முன்பு கோழிக்கோடு, அனைத்திந்திய வானொலியில் பணிபுரிந்து வந்தார். (1953) *திரமாலா* படத்தின் மூலம் மலையாளத் திரையுலகில் நுழைந்தார். இசையமைப்பாளர் விமல் குமாரின் இசையில் இவரது முதல் பாடல் 'அம்மாதன் தங்கக்குடமே' என்ற தாலாட்டு பாடல் வெளிவந்தது. இவர் 1951 முதல் 1967 வரை நூற்றுக்கணக்கான மலையாளப் படங்களில் பாடினார். இவர் கர்நாடக இசையில் சமமான புலமை பெற்றவராக இருந்தார். பல இசை நிகழ்ச்சிகளையும் நடத்தினார். ஒருமுறை, சலில் சௌதுரி இல்லாத நிலையில், இவர் இயக்குநர் இராமு கரியத்துக்காக *மாக்கத்து போய் வரம் மானதே* என்ற பாடலை இயற்றினார். அதைக் கேட்ட சலீல் சௌத்ரி  பாடலில் மாற்றம் ஏதும் செய்யாமல் படத்தில் இடம்பெறச் செய்தார்.

செம்மீன் படப்பாடல்களை பாடினார். எஸ். ஜானகியுடன் இணைந்து 1961 ஆம் ஆண்டில் வி சிதம்பரநாத்தின் *முறப்பென்னு* படத்திற்காக பாடிய *கடவத்து தோனி அடுத்தாபோல்* பாடல் இவரது கடைசி பாடலாக இருந்தது. ஒரு நிகழ்ச்சிக்காக ஜவகர்லால் நேருவுக்கு முன் வந்தே மாதரம் பாடும் வாய்ப்பு இவருக்கு கிடைத்தது.

## விருதுகள்
மலையாள மெல்லிசையில் பங்களித்ததற்காக இவர் 1987ஆம் ஆண்டில் சங்கீத நாடக அகாதமி விருது பெற்றார். 2005ஆம் ஆண்டில் இவருக்கு சங்கீத நாடக அகாதமி கூட்டாளர் என்ற கௌரவம் வழங்கப்பட்டது. இவருக்கு 'கைரளி சுவராலயா வாழ்நாள் சாதனையாளர்' விருதும், 'இலக்ஸ் ஏசியாநெட் வாழ்நாள் சாதனையாளர்' விருதும் வழங்கப்பட்டது.

## தனிப்பட்ட வாழ்க்கை
இவர், மலையாளத் திரைக்கதை எழுத்தாளர் கை. பத்மநாபன் நாயரை மணந்தார். இவர் தனது 79ஆவது வயதில் 2008இல் இறந்தார். இவரின் மகள் இலதா ராஜுவும், மருமகன் ஜே. எம். ராஜுவும் மலையாளத் திரைப்படங்களில் பின்னணிப் பாடகர்களாக உள்ளனர் . இவரது பேரன் ஆலப் ராஜு மலையாளம் மற்றும் தமிழ்த் திரைப்படங்களில் பின்னணி பாடகராக இருக்கிறார்.

## மேற்கோள்கள்

## வெளி இணைப்புகள்
* http://www.hindu.com/2008/07/27/stories/2008072754790400.htm 
* http://oldmalayalamcinema.wordpress.com/2010/07/23/thiramala1953-naushad-shantha-p-nair-anokhi-ada-1948-and-a-paperboat/
* http://www.malayalasangeetham.info/php/displayProfile.php?category=singers&artist=Santha%20P%20Nair
* http://musicalavenues.blogspot.com/2010/10/shanta-p-nair-keralas-nightingale.html
* http://maddy06.blogspot.com/2008/11/shanta-p-nair-keralas-nightingale.html

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:2008 இறப்புகள்
பகுப்பு:1929 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
கை. பத்மநாபன் நாயர்

**கை. பத்மநாபன் நாயர்** (K. Padmanabhan Nair) (1919-1990) ஒரு இந்திய திரைப்பட இயக்குனராகவும், மலையாளத் திரைப்படங்களில் திரைக்கதை எழுத்தாளருமாவார். ஏறக்குறைய 20 திரைப்படங்களுக்கு உரையாடல், கதை திரைக்கதை எழுதியுள்ளார். 1960களில் 5 மலையாளத் திரைப்படங்களையும் இயக்கியுள்ளார். இவர் 1990இல் இறந்தார்.

## தனிப்பட்ட வாழ்க்கை
1919ஆம் ஆண்டில் பையனூர் கைத்தறி இராமன் நம்பியார், குட்டியம்மா ஆகியோருக்கு பிறந்தார். இவர் 1944 முதல் அனைத்திந்திய வானொலியில்]] பணியாற்றினார். *தச்சோலி ஒத்தேனன், குஞ்சாலிமரக்கார்* ஆகிய கதைகளுக்கு கேரள மாநில விருதுகளைப் பெற்றார். மலையாளத் திரைப்பட பின்னணிப் பாடகியான சாந்தா பி. நாயரை திருமணம் செய்து கொண்டார். இவர்களுக்கு பாடகி இலதா ராசு என்ற மகள் உள்ளார். பின்னணிப் பாடகர் ஜே. எம். இராசு இவரது மருமகனாவார். இவரது பேரன் ஆலாப் இராசுவும் பின்னணி பாடகராவார்.

## மேற்கோள்கள்

## வெளியிணைப்புகள்
*

பகுப்பு:கண்ணூர் மாவட்ட மக்கள்
பகுப்பு:1990 இறப்புகள்
பகுப்பு:1919 பிறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:கேரள சங்கீத நாடக அகாதமி விருது பெற்றவர்கள்
நோவ்ரா அல் நோமன்

**நோவ்ரா அல் நோமன்** (    ) ஓர் ஐக்கிய அரபு அமீரகத்தை சேர்ந்த அறிவியல் புனைவு கதை எழுத்தாளர்.

## ஆரம்ப கால வாழ்க்கை
அல் நோமன் ஐக்கிய அரபு அமீரக பல்கலைக்கழகத்தில் ஆங்கிலம் பயின்றார்.சார்ஜாவின் அமெரிக்க பல்கலைக்கழகத்தில் மொழிபெயர்ப்பில் முதுகலைப் பட்டம் பெற்றார். 2013 ஆம் ஆண்டு நடைபெற்ற அபுதாபி சர்வதேச புத்தகக் கண்காட்சியில் ஐக்கிய அரபு அமீரகத்தை பிரதிநிதித்துவப்படுத்தினார்.

## நாவல்கள்
இவரது முதல் நாவலான *அஜ்வான்* 2012 ஆம் ஆண்டில் வெளியிடப்பட்டது. இந்த புத்தகம் 2013 ஆம் ஆண்டில் எடிசலாட் குழந்தைகளுக்கான சிறந்த புத்தகத்திற்கான விருதை பெற்றது. "*'தனது மகள் படிக்க அரபி மொழியில் இளம் வயது அறிவியல் புனைவுகதைகள் பார்க்க முடியவில்லை"*  என்பதால் தான் இந்த நாவலை எழுதியதாக அல் நோமன் கூறினார். மேலும் பதின்வயது புனைவுகதை மற்றும் அறிவியல் புனைவுகதை இரண்டும் அரபியில் இல்லை என்றும் குறிப்பிட்டார்.

*அஜ்வான்* நாவலின் தொடர்ச்சி *மண்டான்* என்ற பெயரில் 2014 ஆம் ஆண்டில் வெளியிடப்பட்டது.

## படைப்புகள்

* *குட்டா குட்னா* (காட்டன் தி கிட்டன்) குழந்தைகளுக்கான விளக்கப்படம் புத்தகம் 2010, கலிமத்
* *குன்ஃபுத் கிவி* (கிவி தி ஹெட்ஜ்ஹாக்), குழந்தைகளுக்கான விளக்கப்படம் புத்தகம் 2010, கலிமத்
*  ( *அஜ்வான்* ) நாவல், 2012, *நஹ்தெட்* மிஸ்ர் ,
*  ( மண்டான்), நாவல், 2014, *நஹ்தெட்* மிஸ்ர்,

## குறிப்புகள்

பகுப்பு:வாழும் மக்கள்
பகுப்பு:ஐக்கிய அரபு அமீரக மக்கள்
அன்டர் கோட்டை

**அன்டர் கோட்டை** (Antur Fort) என்பது இந்தியாவின் மகாராட்டிர மாநிலத்தில்  அவுரங்காபாத் மாவட்டத்தில் கன்னட் தாலுகாவில் சிம்னபூர் கிராமத்திற்கருகில் உள்ள ஒரு கோட்டை ஆகும்.  இந்த நினைவுச்சின்னம் மகாராஷ்டிரா மாநில, தொல்பொருள் துறையால் பாதுகாக்கப்படுகிறது.  

## வரலாறு
இந்த கோட்டை 15 ஆம் நூற்றாண்டின் நடுப்பகுதியில் ஒரு மராட்டியத் தலைவரால் கட்டப்பட்டு பின்னர் அவரது பெயர் கொண்டு அழைக்கப்பட்டதாகக் கூறப்படுகிறது. இது சிம்னாபூர் கிராமத்தில் வசிக்கும் டோன் சமூகத்தால் உருவாக்கப்பட்ட கோட்டை என்றும் கூறப்படுகிறது. இக்கோட்டையின் அமைவிடத்திற்கு கிழக்கில் நாகபூர் மற்றும் ஜல்னா, மேற்கில் மெகவர் மற்றும் சாலிசுகான், வடக்கே அன்டூர் மற்றும் புர்ஹான்பூர் மற்றும் தெற்கில் தெளலதாபாத் மற்றும் அகமத்நகர் ஆகியவை அமைந்துள்ளன. இந்த இடங்களின் திசையைக் குறிக்கும் ஒரு கல்வெட்டு உள்ளது. இந்தக் கல்வெட்டானது கோட்டை முர்தாசா நிஜாம் சாவின் ஆட்சியில் கட்டப்பட்டதாகக் கூறுகிறது. கோட்டைக்குள் ஒரு சிறிய மசூதியில் பாரசீக கல்வெட்டு ஒன்று உள்ளது. இந்தக் கல்வெட்டானது இக்கோட்டை் இசுமாயில் உசைனால் கட்டப்பட்டது என்று குறிப்பிடுகிறது.

## அமைப்பு
கோட்டை அமைந்திருக்கும் மலையானது கிட்டத்தட்ட சதுர வடிவத்திலும், ஒரு மைல் சுற்றளவிலும் உள்ளது. இது 700 அடி உயரத்தில் இயற்கையான மேலடுக்கைக் கொண்டுள்ளது&nbsp;மூன்று பக்கங்களில் உயரமான மறைவையும், தெற்கில் செயற்கையாக வடிவமைக்கப்பட்ட மதிலையும் கொண்டுள்ளது. இரண்டு சுவர்கள் இடையே கோட்டைகளுடன், ஒன்றுக்கொன்று குறுகிய தூரத்தில் மலையின் நெற்றிப்பகுதியைச் சுற்றி அமைக்கப்பட்டுள்ளன. மேலும், நுழைவாயிலானது வலுவான தேக்கு மர வாயில்களால் பாதுகாக்கப்பட்டுள்ளது.

## மேற்கோள்கள்

பகுப்பு:மகாராட்டிர கோட்டைகள்
உன்னை வாழ்த்திப் பாடுகிறேன்

***உன்னை வாழ்த்திப் பாடுகிறேன்*** (*Unnai Vaazhthi Paadugiren*)  என்பது  1992 ஆண்டு வெளியான தமிழ் காதல் திரைப்படம் ஆகும். ஸ்ரீதேவ் இயக்கிய இப்படத்தில் பார்த்திபன், சுமன் ரங்கநாதன், மோகினி ஆகியோர் முக்கிய வேடங்களில் நடித்தனர். டி. பி. கோவைத்தம்பி தயாரித்த இப்படத்திற்கு இளையராஜா இசை அமைத்தார். 1992 பெப்ரவரி 14  அன்று படம் வெளியானது.

## கதை
இரவி ( பார்த்திபன் ),  வாகன பழுதுபார்க்கும் தொழில் செய்யும் ஒரு ஏழை. அவன் பணிமனையில் வேலை செய்து தனது தாயுடன் வசிக்கிறான். மேலும் அவன் பணக்கார பெண்ணான பிரியாவை ( சுமன் ரங்கநாதன் ) ஆழமாக காதலிக்கிறான். பிரியா அவனை வெறுக்கிறாள் மேலும் இரவியும், பிரியாவும் ஏற்கனவே திருமணமானமாகி  மண முறிவு பெற்றவர்கள் எனபது பின்னோக்கிய காட்சிகள் வழியாக தெரியவருகிறது. ஏனெனில் அவன் தன் தாய் இறந்துவிட்டார் என்று பொய் சொள்கிறான். இதனால் கோபப்படும் பிரியா தனது காதல் திருமணத்திற்கு பிறகு அவனுடன் வாழ்வதற்கு பதிலாக தன் பெற்றோருடனே இருந்துவிடுகிறாள். இதற்கிடையில், ஆஷா ( மோகினி ) என்ற மற்றொரு பணக்கார பெண், இரவியை காதலிக்கிறாள், அவள் அவனுக்கு தன் ஆசையை வெளிப்பபடுத்துகிறாள். அவன், உண்மையில், தான் பிரியாவின் கணவன் என்றும், அவளுடன் வாழ்வதற்காக அவளை சமாதானப்படுத்த முயல்வதாக இரவி அவளிடம் கூறுகிறான்.

ரவி, பிரியா, ஆஷாவுக்கு என்ன நடக்கிறது என்பதுதான் மீதமுள்ள கதை.

## நடிகர்கள்

* பார்த்திபன் ரவியாக
*  சுமன் ரங்கநாதன் பிரியாவாக
*  மோகினி ஆஷாவாக
* வி. கே. ராமசாமி
*  நாசர் ஆஷாவின் தந்தையாக
*  மனோரமா இரவியின் தாயாக
*  சங்கீதா பிரியாவின் தாயாக
* செந்தில்
* குமரிமுத்து
* எம். ஆர். கே.
* டைப்பிஸ்ட் கோபு
* வாசு
* பிரபுதேவா (சிறப்புத் தோற்றம் )

## இசை
திரைப்படத்திற்கான பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியான இந்த படல் பதிவில், வாலி, கங்கை அமரன், நா காமராசன், முத்துலிங்கம், பிறைசூடன், மு. மேத்தா ஆகியோர் எழுதிய ஆறு பாடல்கள் இருந்தன.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
சே நா சுப்ரமண்யன்

**சேகரிபுரம் நாராயணன் சுப்ரமண்யன்** (S. N. Subramayan) (பிறப்பு: மார்ச் 16, 1960) லார்சன் & டூப்ரோவின் தலைமை நிர்வாக அதிகாரி மற்றும் நிர்வாக இயக்குநர் ஆவார். அவர் 1 ஜூலை 2017 அன்று திரு அனில் மணிபாய் நாயக்கிடமிருந்து இந்த நிர்வாகத்தைப் பெற்றார். சே நா சுப்பிரமணியன் மேலும் எல் டி ஐ மற்றும் எல் & டி தொழில்நுட்ப சேவைகள், எல் & டி மெட்ரோ (ஐதராபாத்) இரயில் வாரியங்களின் செயல் அல்லாத தலைவர் ஆகிய பதவிகளை வகித்ததோடு இந்திய பன்னாட்டு தகவல் தொழில்நுட்பம் மற்றும் ஒப்பந்த சேவைகள் மூலம் பணிக்கமர்த்தும் நிறுவனமான மைண்ட்ட்ரீயின் துணைத்தலைவர் பதவியை மார்ச் 2019 அன்று வாய்க்கப்பெற்றார்.

## ஆரம்ப கால வாழ்க்கை
தமிழ்நாட்டில், சென்னையில் பிறந்த சே நா சுப்ரமணியனின் தந்தை மறைந்த ஸ்ரீ எஸ்.எஸ்.நாராயணன் இந்திய ரயில்வேயில் பொது மேலாளராக இருந்தார். சென்னையில் உள்ள மயிலாப்பூர் வித்யா மந்திர் மேல்நிலைப் பள்ளியில் பயின்ற இவர், 1982 ஆம் ஆண்டில் குருக்ஷேத்ரா பல்கலைக்கழகத்தின் குருக்ஷேத்ரா (தற்போது என்ஐடி-குருக்ஷேத்ரா) மண்டல பொறியியல் கல்லூரியில் கட்டுமானத் துறைப் பொறியியலில் பட்டம் பெற்றார்.

பூனாவின் புனே பல்கலைக்கழகத்தின் சிம்பியோசிஸ் இன்ஸ்டிடியூட் ஆப் பிசினஸ் மேனேஜ்மென்டில் வணிக நிர்வாகத்தில் முதுகலைப் பட்டம் படித்தார், அதைத் தொடர்ந்து இலண்டன் பிசினஸ் ஸ்கூலில் இருந்து நிர்வாக மேலாண்மை நிகழ்வுத் திட்டமும் நடைபெற்றது.

## தொழில்
சே. நா. சுப்ரமண்யன் 1984 ஆம் ஆண்டில் லார்சன் & டூப்ரோவின் ஈ.சி.சி பிரிவில் சேர்ந்தார், மேலும் சேயூர் ராமசாமி ராமகிருஷ்ணன் (முன்னாள் இணை நிர்வாக இயக்குநர், எல் அண்ட் டி), ராமகிருஷ்ணா (முன்னாள் தலைவர் மற்றும் துணை நிர்வாக இயக்குநர், எல் அண்ட் டி) மற்றும் கே.வி.ரங்கசாமி (முன்னாள் தலைவர், ஈ.சி.சி. ) ஆகியோருடன் பணியாற்றத் தொடங்கினார்.

சூலை 2011 இல், சே. நா. சுப்ரமண்யன் எல் அண்ட் டி வாரியத்தில் முழுநேர இயக்குநராக நியமிக்கப்பட்டு வாரியத்தின் உறுப்பினராகவும், மூத்த நிர்வாக துணைத் தலைவராகவும் (கட்டுமானம்) நியமிக்கப்பட்டார். அக்டோபர் 2015 இல், அவர் எல் அண்ட் டி துணை நிர்வாக இயக்குநராகவும் தலைவராகவும் நியமிக்கப்பட்டார்.  2017 ஆம் ஆண்டில், நிறுவனத்தின் இயக்குநர்கள் குழுவால் லார்சன் & டூப்ரோவின் (எல் அண்ட் டி) தலைமை நிர்வாக அதிகாரி மற்றும் நிர்வாக இயக்குநராக அவர் பதவி உயர்வு பெற்றார்.

## தனிப்பட்ட வாழ்க்கை
சே. நா. சுப்ரமண்யன் பொருளாதாரத்தில் முதுகலைப் பட்டதாரியும் மற்றும் சென்னைப்  பல்கலைக்கழகத்தின் ஸ்டெல்லா மேரிஸ் கல்லூரியிலிருந்து தங்கப் பதக்கம் வென்ற திருமதி மீனா சுப்ரமண்யனை மணந்தார். இந்த தம்பதியருக்கு சுஜய் மற்றும் சூரஜ் என்ற இரண்டு மகன்கள் உள்ளனர். மேற்கத்திய பாரம்பரிய இசை மற்றும் கிரிக்கெட்டிலும் அவருக்கு மிகுந்த ஆர்வம் உண்டு.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
கே. இராகவன் பிள்ளை

கே.ராகவன் **பிள்ளை** (1920-1987) இந்தியாவின் கேரளாவின் எழுத்தாளரும், அறிஞருமாவார்.

நன்கு அறியப்பட்ட புதின ஆசிரியரான இவர் 1920 நவம்பரில் கோட்டயம் மாவட்டத்தில் செங்கன்னூருக்கு அருகிலுள்ள புலியூரில் என்.சங்கரன், இலட்சுமி ஆகியோருக்குப் பிறந்தார். இவர்,சமசுகிருதத்தில் முதுகலைப் பட்டம் பெற்ற பிறகு, இண்டனில் முனைவர் பட்டம் பெற்று, 1948 முதல் 1951 வரை ஆராய்ச்சி உதவியாளராகப் பணியாற்றினார்.

கேரளா திரும்பியதும், 1951-1955 க்கு இடையில் திருவனந்தபுரம் பல்கலைக்கழகக் கல்லூரியில் சமசுகிருதத விரிவுரையாளராகவும், பின்னர் 1956 முதல் 1958 வரை சான் பிரான்சிஸ்கோவின் ஆசிய ஆய்வுகள் கழகத்தில் பேராசிரியராகவும் பணியாற்றினார். 1958 முதல் திருவனந்தபுரத்தின் கையெழுத்துப் பிரதி நூலகத்தின் பாதுகாவலராகவும், தலைவராகவும் இருந்த இவர், 1966ஆம் ஆண்டு வரை, கீழை ஆராய்ச்சி நிறுவனம் மற்றும் கையெழுத்துப் பிரதி நூலகத்தின் இயக்குநரானார். 1982 இல் அந்தப் பதவியை விட்டு விலகினார்.

1955 ஆம் ஆண்டில் கல்வி நிபுணர்களின் தூதுக்குழுவின் உறுப்பினராக சீனாவுக்கு  சென்றார். மேலும் இவர் பல கல்வி அமைப்புகள் மற்றும் குழுக்களில் உறுப்பினராக இருந்தார். இவர் ஏப்ரல் 25, 1987 அன்று இறந்தார்.

## குறிப்புகள்

பகுப்பு:1920 பிறப்புகள்
பகுப்பு:1987 இறப்புகள்
பகுப்பு:மலையாள எழுத்தாளர்கள்
பகுப்பு:மலையாள மக்கள்
இன்னிசை மழை

**இன்னிசை மழை** (*Innisai Mazhai*) என்பது   1992 ஆண்டு வெளியான தமிழ் காதல் திரைப்படம் ஆகும். ஷோபா சந்திரசேகர் இயக்கிய இப்படத்தில் நீரஜ், பர்வீன், விவேக், புதுமுகம் சுதாகர் ஆகியோர் முக்கிய வேடங்களில் நடித்தனர். விஜய் தயாரித்த இப்படத்திற்கு இளையராஜா இசை அமைத்தார். இப்படம் 1992 ஏப்ரல் 12 இல் இப்படம் வெளியானது.

## கதை
விஜய் (நீரஜ்), மம்தா (பர்வீன்), மைக்கேல் ( விவேக் ), சரவணன் (சுதாகர்) ஆகியோர் ஒரே இசைக் குழுவைச் சேர்ந்தவர்களாவர். மைக்கேலும் சரவணனும் மம்தாவை காதலிக்கிறார்கள். ஆனால் மம்தா விஜயை நேசிக்கிறாள். விஜய் காதலை வெறுக்கிறான். அவளுடைய காதலை நிராகரிக்கிறான். அவனது வார்த்தைகளால் வருந்திய, மம்தா தற்கொலைக்கு முயற்சிக்கிறாள். விஜய்யின் தந்தை அவனை தனியாளாக வளர்த்தார். அவனுக்கு அவனது தாயாரைத்  தெரியாது. எனவே அவனது தந்தை, உண்மையில், மைக்கேலின் தாய் யார் என்பதை அவனது வெளிப்படுத்துகிறார். இறுதியாக, விஜய் மம்தாவின் அன்பைப் புரிந்துகொண்டு அவளுடைய காதலை ஏற்றுக்கொள்கிறான்.

## நடிகர்கள்

*நீரஜ் விஜையாக
*பர்வீன் மம்தாவாக
*விவேக் மைக்கேலாக
*சுந்தர் சரவணனாக
*வினோத் சுரேசாக
*எஸ். ஏ. சந்திரசேகர்
*ஜெய்கணேஷ் மத்தாவின் தந்தை செபாஸ்டியனாக
*பிரசன்னா விஜையின் தந்தையாக
*சங்கீதா மைக்கேலின் தாயாக
*சுதா மம்தாவின் தாயாக
*குமரிமுத்து
*கணேஷ்ரோ
*ஜெயபால்
*ஜோசப்
*சூப்பர் சுப்பராயன்
*அஜய் ரத்னம்

## இசை
படத்தின் பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியிடப்பட்ட ஒலிப்பதிவில், வாலி எழுதிய ஒன்பது பாடல்கள் இருந்தன.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
வம்சி

**வம்சி** (Vamsy) (1956 நவம்பர் 20) என்பவர் இந்தியத் திரைப்பட இயக்குநரும், திரைக்கதை எழுத்தாளரும், இசையமைப்பாளருமாவார். இவர், தெலுங்குத் திரைப்படத்துறையுலகில் பணிபுரிகிறார். 1985 ஆம் ஆண்டில் *சித்தாரா* என்ற படத்திற்காக தேசிய திரைப்பட விருதைப் பெற்றார். இயக்குநர் பாபுவைப் போன்ற கலை உணர்வுடன் திரைப்படத்தை உருவாக்கும் இவர், தனது சொந்த பாணியைக் கொண்டுள்ளார்.

## ஆரம்ப கால வாழ்க்கை
வம்சி 1956 நவம்பர் 20 ஆம் தேதி அம்பிக்கு அருகே பிறந்து ஆந்திராவின் கிழக்கு கோதாவரி மாவட்டத்தின் இராமச்சந்திரபுரத்திற்கு அருகிலுள்ள பசலாபுடி கிராமத்தில் வளர்ந்தார் .

## தொழில்
வம்சி சங்கராபரணம் படத்தில் கே. விஸ்வநாத் அவர்களிடம் உதவி இயக்குநராக பணிபுரிந்தார். 1982ஆம் ஆண்டில் சிரஞ்சீவி, சுஹாசினி, திரிபுரனேணி சாய் சந்த், இராஜேந்திர பிரசாத் ஆகியோருடன் *மஞ்சுபல்லகி* என்ற தனது முதல் படத்தை உருவாக்கும் முன் *சீதகோக்கா சிலக்கா* என்ற படத்தில் பணி புரிந்தார். இந்த படம் இராபர்ட் இராசசேகரன் இயக்கிய தமிழ்த் திரைப் படமான பாலைவனச்சோலையின் மறு ஆக்கமாகும். 1984 ஆம் ஆண்டில், விமர்சன ரீதியாக பாராட்டப்பட்ட *சித்தாராவை* உருவாக்கினார். இதன் மூலம் பானுப்ரியாவை தெலுங்குத் திரையுலகிற்கு அறிமுகப்படுத்தினார். இந்தத் திரைப்படம் இவரது சொந்த புதினமான *மகால் லோ கோகிலா* என்பதை தழுவி எடுக்கப்பட்டது. இந்தத் திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதை வென்றது. 1985 ஆம் ஆண்டில், இராஜேந்திர பிரசாத் கதாநாயகனாக நடித்த முதல் திரைப்படமான 'பிரேமிஞ்சு பெல்லாடு' என்ற படத்தை இயக்கினார்.

தனது தொழில் வாழ்க்கையின் ஒரு குறிப்பிடத்தக்க காலத்திற்கு, இவர் இசையமைப்பாளர் இளையராஜாவுடன் இணைந்து பணியாற்றினார். இவர்களின் கூட்டணியில் பல சிறந்த படைப்புகள் வெளிவந்தன.

## மேற்கோள்கள்

## வெளி இணைப்புகள்
* Vamsy Fansite
* Series on Vamsy
* 
* MBS Prasad's articles on Pasalapudy kathalu

பகுப்பு:1956 பிறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்திய ஆவணப்படத் தயாரிப்பாளர்கள்